b'\n_START_ARTICLE_\nPavji knez\n_START_SECTION_\nOpis\n_START_PARAGRAPH_\nPavji knez dose\xc5\xbee v dol\xc5\xbeino do 25 cm, obi\xc4\x8dajno pa le do 20 cm. Ima podolgovato, bo\xc4\x8dno rahlo splo\xc5\xa1\xc4\x8deno telo. Gre za izjemno \xc5\xbeivopisano ribo. Vzorci in intenzivnost barv je odvisna od spola ribe, starosti in letnega \xc4\x8dasa. V \xc4\x8dasu drsti se samci namre\xc4\x8d \xc5\xa1e bolj pisano obarvajo. Ne predstavlja gospodarsko pomembne ribje vrste, je pa precej priljubljen med \xc5\xa1portnimi ribi\xc4\x8di in akvaristi.\n_START_SECTION_\nRaz\xc5\xa1irjenost\n_START_PARAGRAPH_\nVrsta je raz\xc5\xa1irjena v vzhodnem Atlantiku od obal Portugalske do Gabona ter po vseh morjih Sredozemlja. Poseljuje kamnito in travnato morsko dno od 1 do 150 metrov globoko, obi\xc4\x8dajno pa le do globin do 50 metrov.'